smcproject/ml-wiki-sentences huggingface dataset:
🧘‍♂️ ന മേ ദ്വേഷ രാഗൗ ന മേ ലോഭമോ ഹൗ
ന മേ വൈ മദോ നൈവ മാത്സര്യഭാവഃ
ന ധർമോ ന ചാർഥോ ന കാമോ ന മോക്ഷഃ
ചിദാനന്ദ രൂപഃ ശിവോഹം ശിവോഹം
📖 എന്നിൽ ഇഷ്ടമോ അനിഷ്ടമോ ഇല്ല, ആഗ്രഹമോ ഭ്രമമോ ഇല്ല,
അഹങ്കാരമോ അസൂയയോ എനിക്കറിയില്ല,
എനിക്ക് ഒരു കടമയും ഇല്ല, സമ്പത്തും മോഹവും മോക്ഷവും ഇല്ല,
ഞാൻ ബോധത്തിന്റെയും ആനന്ദത്തിന്റെയും രൂപമാണ്,
ഞാൻ നിത്യ ശിവനാണ്...
4️⃣ न पुण्यं न पापं न सौख्यं न दुःखं
न मन्त्रो न तीर्थं न वेदा न यज्ञाः ।
अहं भोजनं नैव भोज्यं न भोक्ता
चिदानन्दरूपः शिवोऽहम् शिवोऽहम् ॥
🧘‍♂️ ന പുണ്യം ന പാപം ന സൗഖ്യം ന ദുഃഖം
ന മന്ത്രോ ന തീർഥം ന വേദാ ന യജ്ഞഃ
അഹം ഭോജനം നൈവ ഭോജ്യം ന ഭോക്താ
ചിദാനന്ദ രൂപഃ ശിവോഹം ശിവോഹം
📖 എനിക്ക് പുണ്യമോ തിന്മയോ ഇല്ല, സുഖമോ വേദനയോ ഇല്ല,
എനിക്ക് മന്ത്രങ്ങളോ, തീർത്ഥാടനമോ, ഗ്രന്ഥങ്ങളോ ആചാരങ്ങളോ ആവശ്യമില്ല,
ഞാൻ അനുഭവിച്ചിട്ടുള്ള ആളല്ല, അനുഭവം തന്നെയാണ്.
5️⃣ न मे मृत्युर्न शङ्का न मे जातिभेदः
पिता नैव मे नैव माता न जन्मः ।
न बन्धुर्न मित्रं गुरुर्नैव शिष्यं
चिदानन्दरूपः शिवोऽहम् शिवोऽहम् ॥
🧘‍♂️ ന മേ മൃത്യുശംകാ ന മേ ജാതി ഭേദഃ
പിതാ നൈവ മേ നൈവ മാതാ ന ജന്മ
ന ബന്ധുർന മിത്രം ഗുരുർനൈവ ശിഷ്യഃ
ചിദാനന്ദ രൂപഃ ശിവോഹം ശിവോഹം
📖 എനിക്ക് മരണഭയമില്ല, ജാതിയും മതവുമില്ല.
എനിക്ക് അച്ഛനില്ല, അമ്മയുമില്ല, കാരണം ഞാൻ ജനിച്ചിട്ടില്ല.
ഞാൻ ഒരു ബന്ധുവോ സുഹൃത്തോ അദ്ധ്യാപകനോ വിദ്യാർത്ഥിയോ അല്ല.
6️⃣ अहं निर्विकल्पो निराकाररूपो
विभुत्वाच्च सर्वत्र सर्वेन्द्रियाणाम् ।
न चासङ्गतं नैव मुक्तिर्न मेयः
चिदानन्दरूपः शिवोऽहम् शिवोऽहम् ॥
🧘‍♂️ അഹം നിർവികല്പോ നിരാകാര രൂപോ
വിഭുത്വാ ച സർവത്ര സർവേന്ദ്രിയാണാം
ന ചാ സംഗതം നൈവ മുക്തിർന മേയഃ
ചിദാനന്ദ രൂപഃ ശിവോഹം ശിവോഹം
📖 ഞാൻ ദ്വൈതത്വ മില്ലാത്തവനാണ്, എന്റെ രൂപം അരൂപമാണ്, ഞാൻ എല്ലായിടത്തും ഉണ്ട്, എല്ലാ ഇന്ദ്രിയങ്ങളിലും വ്യാപിക്കുന്നു,
ഞാൻ ബന്ധിതനല്ല, സ്വതന്ത്രനോ ബന്ദിയോ അല്ല,
ഞാൻ ബോധത്തിന്റെയും ആനന്ദത്തിന്റെയും രൂപമാണ്,
ഞാൻ നിത്യ ശിവനാണ്...
അവലംബം ↑ പുറം കണ്ണികൾ ഇംഗ്ലീഷ് തർജ്ജമ
ആത്മകഥ (കെ.ആർ. ഗൗരിയമ്മ) ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2013 ജൂൺ മുതൽ തുടരുന്നു.
സ്വാതന്ത്ര്യാനന്തരകാലത്തെ കേരളസംസ്ഥാനത്തിന്റെ സാമ്പത്തികവും സാമൂഹ്യവുമായ ചരിത്രഗതിയിൽ നിർണ്ണായകസ്വാധീനം ചെലുത്തുവാൻ കഴിഞ്ഞ പ്രമുഖ രാഷ്ട്രീയനേതാക്കളിൽ ഒരാളായ ഗൗരിയമ്മയുടെ ആത്മകഥയാണു കെ.ആർ. ഗൗരിയമ്മ-ആത്മകഥ .
ഈ ഗ്രന്ഥത്തിൻറെ ആദ്യഭാഗത്തിന്, ജീവചരിത്രത്തിനും ആത്മകഥയ്ക്കും നൽകുന്ന കേരള സാഹിത്യ അക്കാദമി പുരസ്കാരം 2011-ൽ ലഭിച്ചു.
ആത്മവിദ്യ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
വിവിധ ഉപനിഷത്തുകളിലായി പ്രഖ്യാപിതമായ ഒരു മൂല തത്ത്വമാണ് ആത്മവിദ്യ .
വിദ്യകളിൽ വെച്ച് ഏറ്റവും ശ്രേഷ്ഠമായ വിദ്യയാണിതെന്ന് ഉപനിഷത്തുകളിൽ പറഞ്ഞിരിക്കുന്നു.
നാസ്തികനിലും ആസ്തികനിലും ഒരുപോലെ ജീവിതസന്തുലനം കാത്തു സൂക്ഷിക്കുന്നത് ആത്മവിദ്യയുടെ പ്രത്യക്ഷമോ പരോക്ഷമോ ആയ പ്രഭാവമാണെന്ന് വിശ്വസിക്കുന്നു.
പ്രകൃതിയെ സൂക്ഷ്മമായി നിരീക്ഷിക്കാനും അതിന്റെ ഫലം മുങ്കൂട്ടി കാണാനും അതിനനുസരിച്ച് ജീവിതസാഹചര്യങ്ങളെ ക്രമപ്പെടുത്താനും ആത്മവിദ്യ പഠിച്ചെടുത്ത ഒരാൾക്ക് കഴിയുമെന്ന് ഉപനിഷത്ത് പറയുന്നു.
ഇത് മനുഷ്യവിദ്യ എന്നും "ശുദ്ധവിദ്യ"എന്നും അറിയപ്പെടുന്നു.
ആത്മവിദ്യയാർജ്ജിച്ച ഒരുവ്യക്തിക്കുമാത്രമേ പ്രകൃതിയെ - തത്ജ്ജന്ന്യമായ ഗുണങ്ങളെ (സ്വഭാവങ്ങളെ) - സൂക്ഷ്മമായി നിരീക്ഷിക്കാനും അവയുടെ ഫലം മുൻകൂട്ടി നിശ്ചയിക്കാനും കഴിയുകയുള്ളു.
നിരീക്ഷണപാടവമുള്ളവരും, സ്വന്തം അനുഭവങ്ങളിൽ നിന്നും മറ്റുള്ളവരുടെ അനുഭവങ്ങളിൽ നിന്നും പാഠം ഉൾക്കൊള്ളുന്നവരും ആയ വ്യക്തികൾ നാസ്തികരായിരുന്നാലും അവരിൽ ആത്മവിദ്യ പരോക്ഷമായി കുടികൊള്ളും.
എന്നാൽ ആസ്തികരിൽ ഈശ്വരവിശ്വാസവും, ഈശ്വരകൃപയും ഉണ്ടെങ്കിൽ ഈവിദ്യ വളരെ വേഗം കൈവരും!
നസ്തികരെ അപേക്ഷിച്ച് ആസ്തികരിൽ ആത്മവിദ്യ സുവ്യക്തവും ദൃഢവുമാണ്.
ആത്മീയതയെക്കുറിച്ചും, വിവിധ മതങ്ങളെക്കുറിച്ചും സ്വാമി വിവേകാനന്ദനോളം വ്യക്തമായിപ്പറഞ്ഞവർ ഒരുപക്ഷെ ആരും തന്നെയുണ്ടാവില്ല!
മഹാസത്യാരാധകനായ ഗാന്ധിജി വിവക്ഷിച്ച ’സത്യവും’ ഇതായിരുന്നു!
ആത്മകഥ (ഗ്രന്ഥം)
എം.എസ്. നമ്പൂതിരിപ്പാട് രചിച്ച  ആത്മകഥാഗ്രന്ഥമാണ് ആത്മകഥ .
പലവക ഗ്രന്ഥങ്ങൾക്കായി നൽകുന്ന കേരള സാഹിത്യ അക്കാദമി പുരസ്കാരം 1970-ൽ ഈ കൃതി നേടി.
മുന അയ്യൂബ് ഇംഗ്ലീഷ് വിലാസം https://ml.wikipedia.org/wiki/Mouna_Ayoub
ലബനീസ് വംശജയായ പ്രമുഖ ഫ്രഞ്ച് ബിസിനസ്സുകാരിയാണ് മുന അയ്യൂബ് ( English : Mouna Ayoub ).
ഫ്രഞ്ച് ഗോസിപ്പ്‌ മാഗസിനുകളിൽ തലക്കെട്ടുകൾ സൃഷ്ടിക്കുന്ന ഒരു വനിതയാണ് ഇവർ.
1957 ഫെബ്രുവരി 27ന് കുവൈത്തിൽ ജനിച്ചു .
ലബനീസ് ഫ്രഞ്ച് പൗരത്വമുണ്ട്.
ലെബനാനിലെ മരോനൈറ്റ് ക്രിസ്ത്യൻ കുടുംബത്തിൽ ജനിച്ചു.
20ാം വയസ്സിൽ ഇസ്ലാം മതം സ്വീകരിച്ചു.
സൗദി അറേബ്യയിലെ കിങ് ഫഹദ് രാജാവിന്റെ ഉപദേശകനും വ്യവസായിയുമായ  നാസർ അൽ റാഷിദിനെ വിവാഹം ചെയ്തു.
ഈ ബന്ധത്തിൽ അഞ്ചു മക്കളുണ്ട്.
18 വർഷത്തെ ദാമ്പത്യ ജീവിതത്തിന് ശേഷം വിവാഹ മോചിതരായി.
തുടർന്ന് സൗദി അറേബ്യയിലേക്ക് പോയി.
2000ൽ ലാ വെറിറ്റെ എന്ന പേരിൽ ജീവ ചരിത്രം എഴുതി.
മുദ്ര (വിവക്ഷകൾ)
മുദ്ര എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
മുദ്ര - ഹിന്ദു, ബുദ്ധ മതങ്ങളിലെ താന്ത്രിക മുദ്രകൾ.
സംഗീതമുദ്രകൾ - കർണ്ണാടക സംഗീത കൃതികളിലെ രചിയിതാവിന്റെ ഒപ്പ്.
ഹസ്തമുദ്ര - നൃത്തത്തിലെ കൈകൾ കൊണ്ടുള്ള മുദ്രകൾ.
തപാൽ മുദ്ര - തപാൽ സ്റ്റാമ്പുകൾ.
മുദ്ര (കവിത) - എൻ.കെ. ദേശം രചിച്ച കവിത.
മുദ്ര (ചലച്ചിത്രം) - 1989-ൽ പുറത്തിറങ്ങിയ മലയാള ചലച്ചിത്രം.
മുദ്രപ്പത്രം ഇംഗ്ലീഷ് വിലാസം https://ml.wikipedia.org/wiki/Stamped_paper A used Indian 12 Anna stamped paper dated 1938 (top 90% only shown) A stamped paper of Alipura State in India A 1934 stamped paper from Sangli State in India
സാധനങ്ങളുടേയും സേവനങ്ങളുടേയും കൈമാറ്റം ചെയ്യുന്നതിലേയ്ക്കായി സർക്കാരിന്റെ നേരിട്ടുള്ള നിയന്ത്രണത്തിൽ നിർമ്മിച്ച് വിതരണം ചെയ്യുന്ന റവന്യൂ സ്റ്റാമ്പ് അച്ചടിച്ച കടലാസിനേയാണ് സാധാരണയായി മുദ്രപ്പത്രം എന്നു പറയുന്നത്.
ഓരോ കൈമാറ്റത്തിലൂടെയും സർക്കാരിലേയ്ക്ക് ലഭിക്കേണ്ടുന്ന മൂല്യമനുസരിച്ച് ഓരോ മുദ്രപ്പത്രത്തിനും ഓരോ വില നിശ്ചയിച്ചിട്ടുണ്ട്.
രണ്ട് വ്യക്തികൾ തമ്മിലോ സ്ഥാപനങ്ങളും വ്യക്തികളും തമ്മിലോ സഥാപനങ്ങളും സ്ഥാപനങ്ങളും തമ്മിലോ ഉണ്ടാക്കുന്ന ഉടമ്പടി ബലപ്പെടുത്തുന്നതിനും മുദ്രപ്പത്രങ്ങൾ ഉപയോഗിക്കുന്നു.
കൂടാതെ സർക്കാർ സ്ഥാപനങ്ങളിലേയ്ക്കുള്ള ചില അപേക്ഷകൾക്കും മുദ്രപ്പത്രങ്ങൾ ഉപയോഗിക്കുന്നു.
മുദ്രിതയോല
മുദ്രപത്രങ്ങൾ നിലവിലില്ലാതിരുന്ന കാലത്ത് കരിമ്പനയുടെ ഓല ഉണക്കി പാകപ്പെടുത്തിയെടുത്ത് അതിൽ  ഇരുമ്പുകൊണ്ടോ, മറ്റേതെങ്കിലും ലോഹം കൊണ്ടോ ഉള്ള എഴുത്താണി ഉപയോഗിച്ച് എഴുതിയാണ് മുൻകാലങ്ങളിൽ രേഖകൾ  സുക്ഷിച്ചിരുന്നത്.
മിക്ക ഗ്രന്ഥങ്ങളും എഴുതപ്പെട്ടിരുന്നത് ഈ സംവിധാനം ഉപയോഗിച്ചാണ്.
സർക്കാർ വക രേഖകളിലോ,അതുമായി ബന്ധപ്പെട്ട മറ്റു  രേഖകളിലോ സർക്കാർ വക മുദ്ര ഇത്തരം ഓലകളിൽ പതിയ്കാറുണ്ടായിരുന്നു.
ഇവയെ ആണ് മുദ്രിതയോല അഥവാ സ്റ്റാമ്പ്ഡ് കാഡ്ജൻസ് (Stamped Cadjens)എന്നു വിളിയ്ക്കുന്നത്.
മുന അൽ ഹുസൈൻ ഇംഗ്ലീഷ് വിലാസം https://ml.wikipedia.org/wiki/Muna_Al-Hussein
ജോർദാനിലെ അബ്ദുള്ള രണ്ടാമൻ രാജാവിന്റെ മാതാവും ഹുസൈൻ രാജാവിന്റെ രണ്ടാമത്തെ ഭാര്യയുമായിരുന്നു മുന അൽ ഹുസൈന് - English : Princess Muna al-Hussein (born Antoinette Avril Gardiner ; ‍. ജനനം കൊണ്ട് ബ്രിട്ടീഷ് പൗരയാണ്. ആന്റോയിനെറ്റ് അവ്രിൽ ഗാർഡിനര് ‍ ( Antoinette Avril Gardiner ) എന്നാണ് പഴയ പേര്.
ജോർദാനിലെ ഹുസൈൻ രാജാവ് വിവാഹം ചെയ്തതിന് ശേഷം മുന അൽ ഹുസൈൻ എന്ന് പേരു മാറ്റുകയായിരുന്നു.
ആദ്യകല ജീവിതം
1941 ഏപ്രിൽ 25ന് ഇംഗ്ലണ്ടിലെ ചെൽമോൺഡിസ്റ്റണിൽ ജനിച്ചു.
ഡോറിസ് എലിസബത്ത്, വാൾട്ടർ പേർസി ഗാർഡിനർ എന്നിവരുടെ മകളാണ്.
മലേഷ്യയിലെ കോലാലാംപൂരിലുള്ള ബ്രൂണെ സ്‌കൂളിൽ പഠിച്ചു.
ഇവരുടെ മുത്തച്ഛൻ ബ്രിട്ടീഷ് ആർമിയിലെ മുതിർന്ന ഉദ്യോഗസ്ഥനായിരുന്നു..
ലോറൻസ് ഓഫ് അറേബ്യ എന്ന സിനിമയുടെ സെക്രട്ടേറിയൻ അസിസ്റ്റന്റായിരുന്ന ഗാർഡിനർ സിനിമ സെറ്റിൽ  വെച്ചാണ് ഹുസൈൻ രാജാവുമായി കണ്ടുമുട്ടുന്നത്.
ഗാർഡിനറുടെ പിതാവ് ജോർദാനിൽ മിലിട്ടറി ഉപദേശകനായ പ്രവർത്തിക്കുന്ന സമയത്താണ് ഇവർ തമ്മിൽ കണ്ടുമുട്ടിയതെന്നും റിപ്പോർട്ടുണ്ട്.
1961 മെയ് 25ന് ജോർദാനിലെ അമ്മാനിൽ വെച്ച് ഹുസൈൻ രാജാവും ഗാർഡിനറും വിവാഹിതരായി.
ഇവർക്ക് നാലു മക്കളുണ്ട് നിലവിലെ രാജാവായ കിങ് അബ്ദുള്ള രണ്ടാമൻ (ജനനം 1962) ഫൈസൽ (ജനനം 1963) ആയിശ , സൈൻ (ഇവരുവരും 1968ൽ)
ഹുസൈൻ രാജാവും മുന രാജ്ഞിയും 1972ൽ വിവാഹ മോചിതരായി.
ജോർദാനിലെ നഴ്‌സുമാരുടെ ക്ഷേമത്തിനായി പ്രവർത്തിക്കുന്നു.
നഴ്‌സുമാർക്കായി പ്രിൻസസ് മുന സ്‌കോളർഷിപ്പ് ഏർപ്പെടുത്തി.
1962ൽ പ്രിൻസസ് മുന കോളേജ് ഓഫ് നഴ്‌സിങ് എന്ന സ്ഥാപനം ആരംഭിച്ചു.
ഈ സ്ഥാപനം ഇപ്പോൾ പ്രിൻസസ് മുന കോളേജ് ഓഫ് നഴ്‌സിങ് ആൻഡ് അല്ലൈഡ് ഹെൽത്ത് സയൻസ് എന്ന പേരിൽ ആണ് അറിയപ്പെടുന്നത്.
മുദ്രാവാക്യം ഇംഗ്ലീഷ് വിലാസം https://ml.wikipedia.org/wiki/Motto ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2012 ജനുവരി മുതൽ തുടരുന്നു.
ഒരു പ്രത്യേക സമൂഹത്തിന്റെ ആദർ‍ശങ്ങളെയോ അഭിപ്രേരണകളെയോ വ്യക്തമാകാനിള്ള ഒരു ഉക്തിയാണ് മുദ്രാവാക്യം ( ഇംഗീഷ് : motto).
ഒരു മുദ്രാവാക്യം ഒരു കുല, രാഷ്ട്രീയ, വാണിജ്യ, മത, മറ്റ് സന്ദർഭങ്ങളിൽ ഒരു ആശയത്തിന്റെയോ ഉദ്ദേശ്യത്തിന്റെയോ ആവർത്തിച്ചുള്ള ആവിഷ്കാരമായി ഉപയോഗിക്കുന്ന ഒരു അവിസ്മരണീയമായ മുദ്രാവാക്യം അല്ലെങ്കിൽ വാക്യമാണ്, പൊതുജനങ്ങളെ അല്ലെങ്കിൽ കൂടുതൽ നിർവചിക്കപ്പെട്ട ടാർഗെറ്റ് ഗ്രൂപ്പിനെ പ്രേരിപ്പിക്കുക എന്ന ലക്ഷ്യത്തോടെ.
ഇംഗ്ലീഷിലെ ഓക്സ്ഫോർഡ് നിഘണ്ടു ഒരു മുദ്രാവാക്യത്തെ "പരസ്യത്തിൽ ഉപയോഗിക്കുന്ന ഹ്രസ്വവും ശ്രദ്ധേയവും അവിസ്മരണീയവുമായ ഒരു വാക്യം" എന്ന് നിർവചിക്കുന്നു.
ഒരു മുദ്രാവാക്യത്തിന് സാധാരണയായി അവിസ്മരണീയവും വളരെ സംക്ഷിപ്തവും പ്രേക്ഷകരെ ആകർഷിക്കുന്നതുമായ ഗുണങ്ങളുണ്ട്.
നോവൽ, കഥ, പ്രബന്ധം തുടങ്ങിയവ സാഹിത്യത്തിൽ  ഉൾപ്പെടുന്നത് പോലെ മുദ്രാവാക്യം സാഹിത്യത്തിൽ പെട്ടതാണ്.
Mottos എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇവകൂടി കാണുക ആപ്തവാക്യം മുദ്രാവാക്യങ്ങളുടെ പട്ടിക കുറിപ്പുകൾ
മുന ഥാപ്പ മഗർ
മുന ഥാപ്പ മഗർ (നേപ്പാളി: मुना थापा मगर) ഗോർഖയിലെ മനകമാന -9 ൽ നിന്നുള്ള നേപ്പാളി നാടോടി ഗായികയാണ്.
ഗോർഖ ജില്ലയിലെ മനകമന ഗ്രാമ വികസന സമിതിയിലെ സൈലിംഗ് ലാംചാപ ഗ്രാമത്തിലാണ് അവർ ജനിച്ചത്.
ലാമചാപ് മനകമന ഗോർഖയിലെ സൈലിംഗിലാണ് അവർ വളർന്നത്.
തൊണ്ടയിലെ പ്രശ്‌നം കാരണം പാടാൻ കഴിയാത്ത അവളുടെ സുഹൃത്തിന് വിടവ് നികത്താനായി സ്റ്റേജിൽ പോയതാണ് മുന ഥാപ്പ മഗറുടെ അരങ്ങേറ്റം.
2015 ഏപ്രിലിലെ നേപ്പാൾ ഭൂകമ്പത്തിന് ശേഷം ഇരകൾക്ക് മുന ഥാപ്പ മഗറുടെ നേതൃത്വത്തിൽ ദുരിതാശ്വാസ സാമഗ്രികൾ സംഭാവന ചെയ്തു.
ആൽബങ്ങൾ തീജ് ജിറ്റ് - ബെഷിക്കോ മേള (तिज -) ചോറി (छोरी) ഡോഷ്രോ ചോറി (दोश्रो) ടിമി റാംറോ ഹസോൾ (तिमी राम्रो) ബദുൽക്കി ലൈറഹാനെ (പാഞ്ചെ ബജ) (बाडुल्कि लाईरहने) ടിമി മെറോ മാ ടിംറോ ഹ്യൂൺ കഹിലേ ഹോ (तिमी मेरो म तिम्रो हुने कहिले हो) ചാരി ബസ്യോ ബരാക്കോ ഡാലിമ (चरी बस्यो बरको) കെ ഡിയു മെയിൽ സംജാന (के दिउ मैले) പിരതിമ പരാജയം (पिरतीमा) ജിബാൻ അദുറോ (जिबन) അവാർഡുകൾ വർഷം അവാർഡ് വിഭാഗം ഫലം 2009 ട്യൂബർഗ് ഇമേജ് മ്യൂസിക് അവാർഡ് മികച്ച ദോഹോരി ഗായകൻ വിജയിച്ചു 2009 ബിന്ദബാസിനി സംഗീത അവാർഡ് ഈ വർഷത്തെ നാടോടി ഗായകൻ വിജയിച്ചു 2010 എഫ്എം മ്യൂസിക് അവാർഡ് ഈ വർഷത്തെ ആൽബം വിജയിച്ചു 2010 ഇമേജ് അവാർഡ് ഈ വർഷത്തെ മികച്ച ദോഹോരി ഗായകൻ വിജയിച്ചു 2013 സംഗീത ഖബാർ അവാർഡ് ഈ വർഷത്തെ നാടോടി ഗായകൻ വിജയിച്ചു 2014 സംഗീത ഖബാർ സംഗീത അവാർഡ് ഈ വർഷത്തെ നാടോടി ഗായകൻ വിജയിച്ചു 2015 സംഗീത ഖബാർ അവാർഡ് ഈ വർഷത്തെ നാടോടി ഗായകൻ വിജയിച്ചു പുറത്തേക്കുള്ള കണ്ണികൾ www .munamagar .com അനുബന്ധം ↑ 1 2 3
മുദ്രാരാക്ഷസം
വിശാഖദത്തൻ സംസ്കൃതത്തിൽ എഴുതിയ ഒരു ചരിത്രനാടകമാണ് മുദ്രാരാക്ഷസം .
മന്ത്രിയുടെ ഒപ്പ് എന്നാണ് മുദ്രാരാക്ഷസം എന്ന പേര് സൂചിപ്പിക്കുന്നത്.
322 ബിസിക്കും 298 ബിസിക്കും ഇടയിൽ ജീവിച്ചിരുന്ന ചന്ദ്രഗുപ്തമൗര്യന്റെ ഉയർച്ചയും മൗര്യവംശം ആദ്യമായി ഇന്ത്യയിൽ ഒരു വിശാലസാമ്രാജ്യം പടുത്തുയർത്തിയതിന്റെ പ്രാരംഭഘട്ടവുമാണു് ഈ നാടകത്തിന്റെ ഇതിവൃത്തം.
പ്രമേയത്തിന്റേയും പാത്രസൃഷ്ടിയുടേയും പ്രത്യേകതകൾ മൂലം സംസ്കൃതസാഹിത്യത്തിലെ ഒരു വിശേഷകൃതിയായി മുദ്രാരാക്ഷസം പരിഗണിക്കപ്പെടുന്നു.
നാലാം നൂറ്റാണ്ടിനും എട്ടാം നൂറ്റാണ്ടിനും ഇടയിലാണ് മുദ്രാരാക്ഷസം എഴുതിയത് എന്ന് കരുതപ്പെടുന്നു.
മുദ്രാലാഭം (മോതിരം കണ്ടുകിട്ടിയതു്), രാക്ഷസവിചാരം(രാക്ഷസന്റെ ചിന്തകൾ) , കൃതകകലഹം (ഇല്ലാത്ത വഴക്കു്)  , രാക്ഷസോദ്യോഗം ( രാക്ഷസന്റെ പ്രവൃത്തികൾ), കൂടലേഖം (വ്യാജക്കത്തു്), കപടപാശം (വ്യാജവിലങ്ങ്), നിർവ്വഹണം (കാര്യസാദ്ധ്യം) എന്നിങ്ങനെ ഏഴു്  അങ്കങ്ങളായിട്ടാണു് മുദ്രാരാക്ഷസം എഴുതപ്പെട്ടിരിക്കുന്നതു്.
മറ്റു സമകാലീനനാടകങ്ങളെപ്പോലെത്തന്നെ നാടകാരംഭത്തിൽ ഒരു സൂത്രധാരൻ പ്രവേശിച്ച് അത്യന്തം നർമ്മഭാവത്തിൽ സദസ്യരെ അഭിസംബോധന ചെയ്യുന്നുണ്ടു്.
തന്റെ ജടയിലിരിക്കുന്ന സ്ത്രീ (ഗംഗ) ആരാണെന്നു തിരക്കുന്ന പാർവ്വതിയോട് മറ്റു ന്യായങ്ങൾ പറഞ്ഞു് ശരിയായ മറുപടി ഒഴിവാക്കുന്ന ശിവനെ സ്തുതിച്ചുകൊണ്ടാണു് ഈ സംഭാഷണം തുടങ്ങുന്നതു്.
ഇതിനുശേഷം നാടകത്തിന്റെ രചയിതാവ്, സാമന്തനായ വടേശ്വരദത്തന്റെ പൗത്രനും  മഹാരാജാവായ ഭാസ്കരദത്തന്റെ പുത്രനുമായ വിശാഖദത്തനാണെന്നും സൂത്രധാരൻ പ്രസ്താവിക്കുന്നു.
ഇടയ്ക്കിടെ, ശ്ലോകങ്ങൾ കലർത്തിയ താരതമ്യേന ലളിതമായ സംസ്കൃതഗദ്യത്തിലാണു് നാടകത്തിന്റെ ഉള്ളടക്കം.
മൗര്യസാമ്രാജ്യത്തിന്റെ രാജധാനിയായ പാടലീപുത്രം (അങ്കം 1, 3, 6,7) പർവ്വതകദേശത്തിന്റെ തലസ്ഥാനം (അങ്കം 2,4), മലയകേതു വിന്റെ യുദ്ധത്താവളം (അങ്കം 5)   എന്നിവയാണു് ഈ നാടകത്തിലെ രംഗങ്ങൾ.
കഥാപാത്രങ്ങൾ ചന്ദ്രഗുപ്തമൗര്യൻ - മഗധ യുടെ രാജാവായ ഇദ്ദേഹത്തിനു് ചന്ദ്രമസ്, ചന്ദ്രൻ, മൗര്യൻ, വൃഷലൻ എന്നിങ്ങനേയും പേരുകളുണ്ടു്.
ചാണക്യൻ - ചന്ദ്രഗുപ്തന്റെ താൽക്കാലികമന്ത്രിയും കഥാഗതി നിയന്ത്രിക്കുന്നതിൽ മുഖ്യനുമായ ചാണക്യനു് കൗടില്യൻ, കൗടല്യൻ, വിഷ്ണുഗുപ്തൻ എന്നിങ്ങനേയും പേരുകളുണ്ടു്.
ജീവസിദ്ധി - ചാണക്യന്റെ സുഹൃത്തും ചാരനുമായ ഇന്ദുശമനന്റെ വേഷപ്രച്ഛന്നനാമം.
രാക്ഷസനുമായി ഇദ്ദേഹം തന്ത്രത്തിൽ ചങ്ങാത്തം കൂടുന്നുണ്ടു്.
ഭാഗുരായണൻ - ചാണക്യന്റെ ചാരൻ.
മലയകേതുവിന്റെ  പിതാവായിരുന്ന നന്ദന്റെ സുഹൃത്തെന്ന നാട്യത്തിൽ രാക്ഷസനോടൊപ്പം ചേരുന്നു.
സിദ്ധാർത്ഥകൻ - ചാണക്യന്റെ ചാരൻ, ശകടദാസൻ അഥവാ വജ്രലോമൻ എന്നു പേരുള്ള ആരാച്ചാരുടെ വ്യാജസുഹൃത്തു്.
സമൃദ്ധാർത്ഥകൻ - സിദ്ധാർത്ഥകന്റെ സുഹൃത്തു്; ബില്വവക്ത്രൻ എന്ന ആരാച്ചാരായി പൊയ്‌വേഷം ചെയ്യുന്നു.
നിപുണകൻ - ചാണക്യന്റെ മറ്റൊരു ചാരൻ.
ശാർങ്ഗരവൻ - ചാണക്യന്റെ വിദ്യാർത്ഥി.
വൈഹീനരി - ചന്ദ്രഗുപ്തന്റെ കൊട്ടാരത്തിലെ ആളി.
ശോണോത്തര - ചന്ദ്രഗുപ്തന്റെ അന്തഃപുരത്തിന്റെ കവാടം സൂക്ഷിപ്പുകാരി.
മലയകേതു - പർവ്വതദേശത്തിന്റെ രാജാവ്, പിതാവായിരുന്ന നന്ദരാജാവിന്റെ ഹത്യയ്ക്കു പ്രതികാരം ചെയ്യാനായി പാടലീപുത്രത്തിലേക്കു സൈന്യത്തെ നയിക്കുന്നു.
രാക്ഷസൻ - നന്ദന്റെ അതിപ്രഗല്ഭനായ പ്രധാനമന്ത്രിയായിരുന്നു രാക്ഷസൻ.
പിന്നീട് മലയകേതുവിന്റെ മന്ത്രി.
മലയകേതുവിന്റെ പടനീക്കത്തിൽ പങ്കെടുത്ത സർവ്വാർത്ഥസിദ്ധി എന്ന സഖ്യരാജാവിന്റെ കാര്യദർശി.
നാടകത്തിന്റെ ഒടുവിൽ അദ്ദേഹം ചന്ദ്രഗുപ്തന്റെ പ്രധാനമന്ത്രിയായി ഭാരമേറ്റെടുക്കുന്നു.
ചന്ദനദാസൻ - രത്നവ്യാപാരിസംഘത്തിന്റെ നേതാവു്.
രാക്ഷസന്റെ പ്രിയസുഹൃത്തു്.
കൊലയ്ക്കു വിധിക്കപ്പെട്ട ചന്ദനദാസനെ രക്ഷിക്കാനാണു് ആത്മമിത്രമായ രാക്ഷസൻ ചാണക്യനെ സമീപിക്കുന്നതു്.
ശകടദാസൻ - രാക്ഷാന്റെ സുഹൃത്തും കാര്യദർശിയും.
ജീർണ്ണവിഷൻ - രാക്ഷസന്റെ സുഹൃത്തായ വിരാധഗുപ്തന്റെ,  പാമ്പാട്ടിയുടെ രൂപത്തിൽ ചാരപ്രവർത്തനം നടത്തുന്ന, വേഷപ്രച്ഛന്നരൂപം.
കരഭഗൻ - രക്ഷസന്റെ ദൂതൻ പ്രിയംവദകൻ - രാക്ഷസന്റെ ഭൃത്യൻ ജാളലി - മലയകേതുവിന്റെ കൊട്ടാര ആളി.
വിജയ - മലയകേതുവിന്റെ അന്തഃപുരവാതിൽ സൂക്ഷിപ്പുകാരി.
ഭാസുരകൻ - ഭാഗുരായണന്റെ ഭൃത്യൻ
ഇവർക്കു പുറമേ, ചന്ദനദാസന്റെ പത്നി, പുത്രൻ, വിലങ്ങുകാരൻ, ഭടന്മാർ, ഭൃത്യന്മാർ എന്നിവരും നാടകത്തിലെ അപ്രധാനകഥാപാത്രങ്ങളാണു്.
കഥാപ്രമേയം
ഇതരസംസ്കൃതനാാടകങ്ങളിൽനിന്നും വ്യത്യസ്തമായി രാജ്യതന്ത്രജ്ഞതയാണ്
മുദ്രാരാക്ഷസത്തിലെ പ്രധാന പ്രമേയം.
അമിതമായ കാല്പനികാംശങ്ങളില്ലാതെ ശരാശരി പ്രേക്ഷകനും ആസ്വദിക്കാവുന്നത്ര ലളിതമാണു് ആഖ്യാനശൈലി.
എങ്കിലും, മനഃശാസ്ത്രപരമായും നൈതികമായും ഉയർന്ന നിലവാരം പുലർത്തുന്ന കഥാതന്തുവാണു് രചയിതാവ് തെരഞ്ഞെടുത്തിരിക്കുന്നതു്.
ചാണക്യന്റെ കൗശലപൂർണ്ണമായ തന്ത്രങ്ങളുടെ സഹായത്തോടെ നന്ദരാജാവിനെ പരാജയപ്പെടുത്തി അദ്ദേഹത്തിന്റെ സാമ്രാജ്യം ചന്ദ്രഗുപ്തൻ കൈയ്യടക്കുന്നതോടെയാണ്
മുദ്രാരാക്ഷസത്തിന്റെ കഥ ആരംഭിക്കുന്നത്.
ചാണക്യനെ സംബന്ധിച്ചിടത്തോളം പുതിയ സാമ്രാജ്യത്തിൽ അദ്ദേഹത്തിനു ലഭിക്കാവുന്ന ഉന്നതസ്ഥാനമാനങ്ങളും പ്രകടമായ അധികാരവും അദ്ദേഹത്തിന്റെ ലക്ഷ്യമായിരുന്നില്ല.
നന്ദരാജാവിനോടുള്ള പക വീട്ടലായിരുന്നു അദ്ദേഹത്തിന്റെ മുഖ്യലക്ഷ്യം.
എന്നാൽ, അതോടൊപ്പം തന്നെ, നിലനിന്നിരുന്ന സാമ്രാജ്യത്തിൽ അഥവാ അവശേഷിച്ചിരുന്ന മികച്ച അധികാരസ്ഥാപനങ്ങളേയും പ്രമുഖവ്യക്തികളേയും പുതിയ ഭരണകൂടത്തിന്റെ ഭാഗമാക്കി, രാഷ്ട്രക്ഷേമം ഇനിയും അഭിവൃദ്ധിപ്പെടുത്താനും ചാണക്യൻ ആഗ്രഹിച്ചു.
നന്ദന്റെ പ്രധാനമന്ത്രിയായിരുന്ന രാക്ഷസൻ എന്ന ഭരണനിപുണനെ ഏതുവിധേനയും ചന്ദ്രഗുപ്തന്റെ സഹായിയാക്കണമെന്നു് അദ്ദേഹം നിശ്ചയിച്ചു.
എന്നാൽ, ഇപ്പോഴും നന്ദനോടും പുത്രൻ മലയകേതുവിനോടും കൂറും ചന്ദ്രഗുപ്തനോടു് പ്രതികാരഭാവവും മനസ്സിൽ വെച്ചിരിക്കുന്ന രാക്ഷസനെ സ്വാധീനിച്ച് അയാളുടെ മനസ്സു മാറ്റി മൗര്യന്മാരുടെ പാളയത്തിൽ ചേർക്കുക ക്ഷിപ്രസാദ്ധ്യമായിരുന്നില്ല.
ഈ വൈഷമ്യം മറികടക്കാൻ ചാണക്യൻ പുതിയൊരു തന്ത്രം ആവിഷ്കരിക്കുന്നതും ക്ഷമാപൂർവ്വം അതു നടപ്പിൽ വരുത്തുന്നതുമാണു് മുദ്രാരാക്ഷസത്തിലെ കഥ.
രാക്ഷസന്റെ സുഹൃത്തായിരുന്ന ഒരു വണികശ്രേഷ്ഠന്റെ പക്കൽനിന്നും സന്ദർഭവശാൽ, പ്രധാനമന്ത്രിയുടെ അധികാരചിഹ്നവും മുദ്രയുമായിരുന്ന മോതിരം കണ്ടെടുക്കുന്നു.
ഈ സാഹചര്യമാണു് ചാണക്യൻ തന്റെ പരിപാടി വിജയിപ്പിക്കുന്നതിനു് സമർത്ഥമായി ഉപയോഗിക്കുന്നതു്.
മുദ്രാലങ്കാരം
പദങ്ങളുടെ ദ്വയാർത്ഥം മൂലമല്ലാതെ വ്യാഖ്യാനം കൊണ്ട് മറ്റെന്തെങ്കിലും സൂചിതാർത്ഥം ജനിപ്പിക്കുന്നതിനായി ഉപയോഗിക്കുന്ന അലങ്കാരമാണ്‌ മുദ്രാലങ്കാരം .
ലക്ഷണം പ്രകൃതാർത്ഥം കൊണ്ടു
സൂച്യം സൂചനമുദ്രയാം
ഒരു കാര്യത്തെപ്പറ്റി പരാമർശിക്കുമ്പോൾ അതിനായുള്ള പദപ്രയോഗങ്ങളിലൂടെ വെളിപ്പെടുന്ന പ്രത്യക്ഷ അർത്ഥത്തിന്‌ ഉപരിയായി, ആ പദങ്ങളിലൂടെത്തന്നെ മറ്റേതെങ്കിലും വിശേഷമായ അർത്ഥം കൂടി വെളിപ്പെടുത്തുന്നതിനായി ഈ അലങ്കാരം ഉപയോഗിക്കുന്നു
ഉദാ:- വഞ്ചീന്ദ്രൻ ദത്തെടുത്തിന്നാൾ
സുധീസൂക്ത പ്രകൃഷ്ഠനാൾ
(ഭാ.ഭൂ) കാവ്യാലങ്കാരങ്ങൾ
ഭാരതീയ ന്യായ സംഹിത
ഭാരതീയ ന്യായ സംഹിത (ഇന്ത്യൻ നീതിന്യായ നിയമം), റിപ്പബ്ലിക് ഓഫ് ഇന്ത്യയിലെ കുറ്റകൃത്യങ്ങളുടെ സംഹിത ആണ് .
അതൊരു അടിസ്ഥാന നിയമമാണ്.
പശ്ചാത്തലവും സമയക്രമവും
2023 ഓഗസ്റ്റ് 11-ന് ആഭ്യന്തര മന്ത്രി അമിത് ഷാ , ഭാരതീയ ന്യായ സംഹിത ബിൽ, 2023 ലോക്‌സഭയിൽ അവതരിപ്പിച്ചു.
2023 ഡിസംബർ 12-ന് ഭാരതീയ ന്യായ സംഹിത ബിൽ 2023 പിൻവലിച്ചു.
2023 ഡിസംബർ 12-ന് ഭാരതീയ ന്യായ (രണ്ടാം) സംഹിത ബിൽ, 2023 ലോക്‌സഭയിൽ അവതരിപ്പിച്ചു .
2023 ഡിസംബർ 20-ന് ഭാരതീയ ന്യായ (രണ്ടാം) സംഹിത ബിൽ, 2023 ലോക്‌സഭയിൽ പാസാക്കി .
2023 ഡിസംബർ 21-ന് ഭാരതീയ ന്യായ (രണ്ടാം) സംഹിത ബിൽ, 2023 രാജ്യസഭയിൽ പാസാക്കി.
2023 ഡിസംബർ 25-ന് ഭാരതീയ ന്യായ (രണ്ടാം) സംഹിത ബില്ലിന് 2023 ഇന്ത്യൻ രാഷ്ട്രപതിയുടെ അംഗീകാരം ലഭിച്ചു .
2023-ലെ ഭാരതീയ ന്യായ സംഹിത ബില്ലിന്റെ വക്താക്കൾ ഇന്ത്യൻ നിയമവ്യവസ്ഥയിൽ വരുത്തുന്ന ചില സവിശേഷതകൾ ഇവയാണ്:
ഇരുപത് പുതിയ കുറ്റങ്ങൾ ചേർത്തിട്ടുണ്ട്.
റദ്ദാക്കിയ ഇന്ത്യൻ ശിക്ഷാ നിയമത്തിലെ പത്തൊമ്പത് വകുപ്പുകളും ഒഴിവാക്കിയിട്ടുണ്ട്.
33 കുറ്റങ്ങൾക്ക് തടവുശിക്ഷയും 83 കുറ്റങ്ങൾക്ക് പിഴയും വർധിപ്പിച്ചു.
23 കുറ്റങ്ങൾക്ക് നിർബന്ധിത മിനിമം ശിക്ഷ നടപ്പാക്കി.
ആറ് കുറ്റകൃത്യങ്ങളിൽ സാമൂഹ്യ സേവനത്തിനുള്ള ശിക്ഷ ഏർപ്പെടുത്തിയിട്ടുണ്ട് .
ശരീരത്തിനെതിരായ കുറ്റകൃത്യങ്ങൾ : കൊലപാതകം, ആത്മഹത്യാ പ്രേരണ, ആക്രമണം, ഗുരുതരമായ മുറിവേൽപ്പിക്കൽ എന്നിവയിൽ ഐ.പി.സിയുടെ വകുപ്പുകൾ ഭാരതീയ ന്യായ സംഹിത (ബി.എൻ.എസ്) നിലനിർത്തുന്നു.
സംഘടിത കുറ്റകൃത്യം, തീവ്രവാദം, കൊലപാതകം അല്ലെങ്കിൽ ചില കാരണങ്ങളാൽ ഒരു കൂട്ടം ഗുരുതരമായ മുറിവേൽപ്പിക്കൽ തുടങ്ങിയ പുതിയ കുറ്റകൃത്യങ്ങൾ ഇത് ചേർക്കുന്നു.
സ്ത്രീകൾക്കെതിരായ ലൈംഗിക അതിക്രമങ്ങൾ: ബലാത്സംഗം, അതിക്രമം, പിന്തുടരൽ, സ്ത്രീയുടെ എളിമയെ അപമാനിക്കൽ എന്നിവയിൽ ഐ.പി.സിയുടെ വകുപ്പുകൾ ബി.എൻ.എസ് നിലനിർത്തുന്നു.
കൂട്ടബലാത്സംഗത്തിന്റെ കാര്യത്തിൽ ഇരയെ മേജറായി തരംതിരിക്കാനുള്ള പരിധി 16 മുതൽ 18 വയസ്സ് വരെ വർദ്ധിപ്പിക്കുന്നു.
സ്വത്തിനെതിരായ കുറ്റകൃത്യങ്ങൾ: മോഷണം, കവർച്ച, വീട്ടുകവർച്ച, വഞ്ചന എന്നിവയിൽ ഐ.പി.സിയുടെ വകുപ്പുകൾ ബി.എൻ.എസ് നിലനിർത്തുന്നു.
സൈബർ കുറ്റകൃത്യം, സാമ്പത്തിക തട്ടിപ്പ് തുടങ്ങിയ പുതിയ കുറ്റകൃത്യങ്ങൾ ഇതിൽ ചേർക്കുന്നു.
രാജ്യത്തിനെതിരായ കുറ്റകൃത്യങ്ങൾ: രാജ്യദ്രോഹത്തെ ഒരു കുറ്റമായി ബി.എൻ.എസ് നീക്കം ചെയ്യുന്നു.
പകരം, ഇന്ത്യയുടെ പരമാധികാരത്തെയും ഐക്യത്തെയും അഖണ്ഡതയെയും അപകടപ്പെടുത്തുന്ന പ്രവൃത്തികൾക്ക് ഒരു പുതിയ കുറ്റമുണ്ട്.
പൊതുജനങ്ങൾക്കെതിരായ കുറ്റകൃത്യങ്ങൾ: പരിസ്ഥിതി മലിനീകരണം, മനുഷ്യക്കടത്ത് തുടങ്ങിയ പുതിയ കുറ്റകൃത്യങ്ങൾ ബി.എൻ.എസ് കൂട്ടിച്ചേർക്കുന്നു.
ഭാരതീയ ന്യായ സംഹിതയെ 358 ഖണ്ഡികകൾ അടങ്ങുന്ന 20 അധ്യായങ്ങളായി തിരിച്ചിരിക്കുന്നു.
സംഹിതയുടെ ഘടന ഇന്ത്യൻ ശിക്ഷാ നിയമത്തിന് സമാനമാണ്.
സംഹിതയുടെ രൂപരേഖ ഇപ്രകാരമാണ് : ഭാരതീയ ന്യായ സംഹിത, 2023 അദ്ധ്യായം ഉപവാക്യങ്ങൾ കുറ്റകൃത്യങ്ങളുടെ വർഗ്ഗീകരണം 1 1 - 3 പ്രാഥമികം 2 4 - 13 ശിക്ഷകളെ പറ്റി 3 14 - 44 പൊതുവായ ഒഴിവാക്കലുകൾ
സ്വകാര്യ പ്രതിരോധത്തിനുള്ള അവകാശം (വകുപ്പുകൾ 34 മുതൽ 44 വരെ) 4 45 - 62 പ്രേരണ, ക്രിമിനൽ ഗൂഢാലോചന, ശ്രമം 5 63 - 97 സ്ത്രീകൾക്കും കുട്ടികൾക്കും എതിരായ കുറ്റകൃത്യങ്ങൾ ലൈംഗിക കുറ്റകൃത്യങ്ങൾ (63 മുതൽ 72 വരെ) ക്രിമിനൽ ശക്തിയും സ്ത്രീകൾക്കെതിരായ ആക്രമണവും (73 മുതൽ 78 വരെ) വിവാഹവുമായി ബന്ധപ്പെട്ട കുറ്റകൃത്യങ്ങൾ (79 മുതൽ 85 വരെ) ഗർഭം അലസലിന് കാരണമായത് മുതലായവ (86 മുതൽ 97 വരെ) 6 98 - 144 മനുഷ്യ ശരീരത്തെ ബാധിക്കുന്ന കുറ്റകൃത്യങ്ങൾ ജീവിതത്തെ ബാധിക്കുന്ന കുറ്റകൃത്യങ്ങൾ (98 മുതൽ 111 വരെ) മുറിവേറ്റൽ തുടങ്ങിയവ (112 മുതൽ 125 വരെ) ക്രിമിനൽ ശക്തിയും ആക്രമണവും (126 മുതൽ 134 വരെ) തട്ടിക്കൊണ്ടുപോകൽ, പിടിച്ചുക്കൊണ്ടുപോകൽ, അടിമത്തം, നിർബന്ധിത തൊഴിൽ (135 മുതൽ 144 വരെ) 7 145 - 156 രാജ്യത്തിനെതിരായ കുറ്റകൃത്യങ്ങൾ 8 157 - 166 കരസേന, നാവികസേന, വ്യോമസേന എന്നിവയുമായി ബന്ധപ്പെട്ട കുറ്റകൃത്യങ്ങൾ 9 167 - 175 തിരഞ്ഞെടുപ്പുമായി ബന്ധപ്പെട്ട കുറ്റകൃത്യങ്ങൾ 10 176 - 186 നാണയങ്ങൾ, ബാങ്ക് നോട്ടുകൾ, കറൻസി നോട്ടുകൾ, സർക്കാർ സ്റ്റാമ്പുകൾ എന്നിവയുമായി ബന്ധപ്പെട്ട കുറ്റകൃത്യങ്ങൾ 11 187 - 195 പൊതു ശാന്തതയ്‌ക്കെതിരായ കുറ്റകൃത്യങ്ങൾ 12 196 - 203 പൊതുസേവകരാലോ അല്ലെങ്കിൽ അവരുമായി ബന്ധപ്പെട്ടതോ ആയ കുറ്റകൃത്യങ്ങൾ 13 204 - 224 പൊതുസേവകരുടെ നിയമപരമായ അധികാരത്തെ അവഹേളിക്കൽ 14 225 - 267 തെറ്റായ തെളിവുകളും പൊതുനീതിക്കെതിരായ കുറ്റങ്ങളും 15 268 - 295 പൊതുജനാരോഗ്യം, സുരക്ഷ, ബോധ്യം, മാന്യത, ധാർമ്മികത എന്നിവയെ ബാധിക്കുന്ന കുറ്റകൃത്യങ്ങൾ 16 296 - 300 മതവുമായി ബന്ധപ്പെട്ട കുറ്റകൃത്യങ്ങൾ 17 301 - 332 സ്വത്തിനെതിരായ കുറ്റകൃത്യങ്ങൾ മോഷണം (301 - 305) കൊള്ളയടിക്കൽ (306) കവർച്ചയുടെയും തട്ടിപ്പിന്റെയും (307 - 311) വസ്തുവകകളുടെ ക്രിമിനൽ ദുരുപയോഗം (312 - 313) ക്രിമിനൽ വിശ്വാസലംഘനം (314) മോഷ്ടിച്ച സ്വത്ത് സ്വീകരിക്കൽ (315) വഞ്ചന (316 - 317) അടിസ്ഥാന കർമ്മങ്ങളുടെയും സ്വത്തിന്റെ വിനിയോഗത്തിന്റെയും (318 - 321) വികൃതിയുടെ (322 - 326) ക്രിമിനൽ അതിക്രമം (326 - 332) 18 333 - 348 പ്രമാണങ്ങൾ, സ്വത്ത് മാർക്കുകൾ എന്നിവയുമായി ബന്ധപ്പെട്ട കുറ്റകൃത്യങ്ങൾ പ്രമാണങ്ങൾ (333 - 343) സ്വത്ത് മാർക്കുകൾ (344 - 348) 19 349 - 356 ക്രിമിനൽ ഭീഷണിപ്പെടുത്തൽ, അപമാനിക്കൽ, ശല്യപ്പെടുത്തൽ, അപകീർത്തിപ്പെടുത്തൽ തുടങ്ങിയവ ഭീഷണിപ്പെടുത്തൽ, അപമാനിക്കൽ, ശല്യപ്പെടുത്തൽ (349 - 353) അപകീർത്തിപ്പെടുത്തൽ (354) നിസ്സഹായനായ വ്യക്തിയുടെ ആവശ്യങ്ങൾ നിറവേറ്റുന്നതിനും വിതരണം ചെയ്യുന്നതിനുമുള്ള കരാർ ലംഘനം (355) പിൻവലിക്കലും ഒഴിവാക്കലുകളും (356) പരിഹരിക്കേണ്ട സാങ്കേതിക പ്രശ്നങ്ങൾ
ആവശ്യമായ സാമഗ്രികളും പോലീസിന് മതിയായ പരിശീലനവും ഇല്ലെങ്കിൽ, നിയമങ്ങൾ ഫലപ്രദമാകാൻ മാസങ്ങളെടുക്കുമെന്ന് ഉദ്യോഗസ്ഥർ പറയുന്നതായി പത്രവാർത്തയുണ്ട്.
ഇതനുസരിച്ച്, പുതിയ നിയമം  നടപ്പാക്കുന്നത് സംബന്ധിച്ച് പോലീസ് സ്റ്റേഷനുകളിലും കോടതികളിലും ആശയക്കുഴപ്പം നിലനിന്നിരുന്നതായി നിരവധി പോലീസ് ഉദ്യോഗസ്ഥരെ ഉദ്ദരിച്ചാണ് വാർത്ത.
സംസ്ഥാനങ്ങളിലും കേന്ദ്രഭരണ പ്രദേശങ്ങളിലും ഒരേസമയം നിയമങ്ങൾ നടപ്പാക്കേണ്ടിവരുമെന്നും വ്യത്യസ്ത തിയ്യതികൾ ഉണ്ടാകാൻ കഴിയില്ലെന്നും മുതിർന്ന സർക്കാർ ഉദ്യോഗസ്ഥരെ ചൂണ്ടിക്കാട്ടി വാർത്തയിൽ പറയുന്നു.
ഡിസംബർ 25-ലെ വിജ്ഞാപനമനുസരിച്ച് കേന്ദ്ര സർക്കാർ ഔദ്യോഗിക ഗസറ്റിലെ വിജ്ഞാപനം വഴി നിയമിക്കുന്ന തിയ്യതിയിൽ നിയമങ്ങൾ പ്രാബല്യത്തിൽ വരും എന്ന് പറയുന്നുവെങ്കിലും, നിലവിൽ  രാജ്യത്തുടനീളമുള്ള 95% പോലീസ് സ്റ്റേഷനുകളും ഉപയോഗിച്ചു വരുന്ന കമ്പ്യൂട്ടർ സോഫ്റ്റ് വെയരിൽ ഏർപ്പടുത്തേണ്ട മാറ്റേണ്ടതുൾപ്പടെയുള്ള സാങ്കേതിക പ്രശ്നങ്ങൾക്ക് പരിഹാരം കാണുന്നത് വരെ പുതിയ നിയമങ്ങൾ പ്രായോഗികമാക്കുന്നത് അത്ര എളുപ്പമല്ല .
അതേസമയം, 2023 ഡിസംബറിൽ പാർലമെന്റ് പാസാക്കിയ മൂന്ന് ക്രിമിനൽ നിയമങ്ങൾ നടപ്പിലാക്കുന്നതിനുള്ള തിയ്യതി ഈ വർഷം ജനുവരി 26-ന് മുമ്പ് പ്രഖ്യാപിക്കുമെന്ന് ഒരു മുതിർന്ന സർക്കാർ ഉദ്യോഗസ്ഥനെ ഉദ്ധരിച്ച് പത്രങ്ങൾ റിപ്പോർട്ട് ചെയ്യുന്നു.
രാജ്യത്തുടനീളം ഈ നിയമങ്ങൾ നടപ്പിലാക്കാൻ ഒമ്പത് മാസം മുതൽ ഒരു വർഷം വരെ എടുത്തേക്കാം, അടുത്ത രണ്ട് മാസത്തിനുള്ളിൽ അഹമ്മദാബാദിൽ ഒരു പൈലറ്റ് പ്രോജക്റ്റ് തുടങ്ങുമെന്നും ഒരു വർഷത്തിനുള്ളിൽ രാജ്യത്തിന്റെ 90% പുതിയ നിയമങ്ങളുടെ കീഴിലാക്കുമെന്നും ഉദ്യോഗസ്ഥർ പറഞ്ഞു.
തുടക്കത്തിൽ കണക്റ്റിവിറ്റി പ്രശ്‌നങ്ങളുള്ള ചില മേഖലകൾ ഒഴിവാക്കിയായിരിക്കും പുതിയ നിയമങ്ങളുടെ പരിധി.
അടുത്ത ഏതാനും മാസങ്ങൾക്കുള്ളിൽ, ഓരോ ജില്ലയിലും പിരമിഡ് സംവിധാനത്തിൽ പോലീസുകാർക്കായി പ്രവർത്തിക്കുന്ന 3,000 മാസ്റ്റർ പരിശീലകർക്ക് പരിശീലനം നൽകുമെന്നും പരിശീലനത്തിന് മേൽനോട്ടം വഹിക്കാൻ ബ്യൂറോ ഓഫ് പോലീസ് റിസർച്ച് ആൻഡ് ഡവലപ്‌മെന്റിന് കീഴിൽ ഒരു ടാസ്‌ക് ഫോഴ്‌സ് രൂപീകരിച്ചിട്ടുണ്ടെന്നും റിപ്പോർട്ടിൽ പറയുന്നു.
ക്രിമിനൽ ജസ്റ്റിസ് സിസ്റ്റം, നാഷണൽ ഓട്ടോമാറ്റിക് ഫിംഗർപ്രിന്റ് ഐഡന്റിഫിക്കേഷൻ സിസ്റ്റം, ഡിലേഡ് വാണിംഗ് മൊഡ്യൂൾ, ക്രിമിനോളജി എന്നിവയും ക്രൈം വാച്ച് നെറ്റ്‌വർക്കും അനുബന്ധ സംവിധാനങ്ങളും ഉൾപ്പെടെ ക്രിമിനൽ നീതിന്യായ വ്യവസ്ഥയുടെ മറ്റ് ഭാഗങ്ങളെ നാഷണൽ ക്രൈം റെക്കോർഡ്സ് ബ്യൂറോ ഏകോപിപ്പിക്കുമെന്ന് അറിയുന്നു.
ഈ സ്വതന്ത്ര മണ്ഡലങ്ങളുടെ ലയനം മൂന്ന് ക്രിമിനൽ നിയമങ്ങൾക്ക് അനുസൃതമായി വേഗത്തിലുള്ള ക്രിമിനൽ നീതിന്യായ വ്യവസ്ഥയ്ക്ക് കാരണമാകുമെന്ന് ഉദ്യോഗസ്ഥർ പറഞ്ഞു.
ഒന്നിലധികം പ്ലാറ്റ്‌ഫോമുകളുടെ സംയോജനവും നടപ്പാക്കലും കാണുന്ന ആദ്യത്തെ സ്റ്റേഷനായിരിക്കും ചണ്ഡീഗഢ് എന്നും റിപ്പോർട്ടുകൾ സൂചിപ്പിക്കുന്നു .
ഇന്ത്യയിലെ മൂന്ന് പുതിയ ക്രിമിനൽ നിയമങ്ങൾ 2024 ജൂലൈ 1 മുതൽ പ്രാബല്യത്തിൽ വരുമെന്ന് പ്രഖ്യാപിച്ച് കേന്ദ്ര സർക്കാർ മൂന്ന് ഗസറ്റ് വിജ്ഞാപനങ്ങൾ പുറപ്പെടുവിച്ചതായി പത്ര റിപ്പോർട്ടുകൾ പുറത്തുവന്നു.
എന്നാൽ ഭാരതീയ നാഗരിക് സുരക്ഷാ സംഹിതക്ക് കീഴിലുള്ള അപകടം ഉണ്ടാക്കിയശേഷം ഓടി രക്ഷപ്പെടുക കേസുകളുമായി ബന്ധപ്പെട്ട വ്യവസ്ഥയും ഇത് താൽക്കാലികമായി നിർത്തിവച്ചതായി റിപ്പോർട്ടുണ്ട് .
ഇതും കാണുക ഭാരതീയ പൗര സുരക്ഷാ സംഹിത ഭാരതീയ സാക്ഷ്യ നിയമം, 2023 അവലംബം
ഭാരതീയ ഭാഷാ ദിനം
തമിഴ് കവി സുബ്രഹ്മണ്യ ഭാരതിയുടെ ജന്മദിനമായ  ഡിസംബർ 11 'ഭാരതീയ ഭാഷാ ദിന'മായി  ആഘോഷിക്കുന്നു.
സ്വാതന്ത്ര്യ സമരകാലത്ത് ദേശസ്നേഹം ജ്വലിപ്പിക്കുന്ന അനേകം ഗാനങ്ങൾ എഴുതിയിട്ടുള്ള ദേശീയ കവിയാണ് സുബ്രഹ്മണ്യം ഭാരതി.
ഇന്ത്യയിലെ എല്ലാ ഉന്നത വിദ്യാഭ്യാസ സ്ഥാപനങ്ങൾക്കും ഡിസംബർ 11 ന് 'ഇന്ത്യൻ ഭാഷാ ദിനം' അഥവാ 'ഇന്ത്യൻ ഭാഷാ ഉത്സവം' ആയി ആഘോഷിക്കാൻ യൂണിവേഴ്സിറ്റി ഗ്രാന്റ്സ് കമ്മീഷൻ (യുജിസി) നിർദ്ദേശം നൽകിയിട്ടുണ്ട്.
ബഹുഭാഷാവാദത്തെ ശക്തിപ്പെടുത്തുന്നതിനും കൂടുതൽ ഭാഷകൾ പഠിക്കുന്നതിനും ജനങ്ങളെ നാനാത്വത്തിൽ ഏകത്വം അനുഭവിപ്പിക്കുന്നതിനും പ്രോത്സാഹിപ്പിക്കുന്നതിനും ഇന്ത്യൻ ഭാഷാ ദിനം ആചരിക്കുന്നതിനും ഇന്ത്യൻ ഭാഷാ ഉത്സവമായി ആഘോഷിക്കുന്നതിനും 2021ൽ കേന്ദ്ര വിദ്യാഭ്യാസ മന്ത്രാലയം രൂപീകരിച്ച ഭാരതീയ ഭാഷാ സമിതിയുടെ ശുപാർശചെയ്തിരുന്നു.
ഇതിനെ തുടർന്നാണ് തുടർന്നാണ് യുജിസിയുടെ ഈ നിർദ്ദേശം.
ദിനാചരണത്തിന്റെ ലക്ഷ്യങ്ങൾ
പഠനത്തിന് അനുകൂലമായ അന്തരീക്ഷം സൃഷ്ടിക്കുക, മാതൃഭാഷയിൽ പ്രാവീണ്യം നേടുക, കൂടുതൽ ഇന്ത്യൻ ഭാഷകൾ പഠിക്കാനുള്ള സാഹചര്യം വികസിപ്പിക്കുക എന്നിവയാണ് ഈ ദിനാചരണം കൊണ്ട്  പ്രധാനമായും ലക്ഷ്യമാക്കുന്നത്.
അയൽ ഭാഷയെ സ്നേഹിക്കാനും ആസ്വദിക്കാനുമുള്ള മനോഭാവവും അഭിരുചിയും വളർത്തിയെടുക്കാനുതകുന്ന ‘ഭാഷാ സൗഹാർദ്ദം’ സൃഷ്ടിക്കുക കൂടി ഭാഷാ ദിനാചരണം ലക്ഷ്യമാക്കുന്നു.
ഇന്ത്യൻ ഭാഷകളെ പ്രോത്സാഹിപ്പിക്കുന്നതിനായി ഭാരത സർക്കാർ 22 ഭാഷാ കേന്ദ്രങ്ങൾ സ്ഥാപിക്കും.